
Direcţia Patrimoniu

         Str. M. Kogălniceanu  Nr.2 , Bl. VT3- parter 

          Telefon: 0252.321599   Fax: 0252.306326

              E-mail: primaria@primariadrobeta.ro
                           Nr.  
__________________________________________________________________________________
 
Referat de aprobare

privind aprobarea adiționării Contractului de concesiune nr. 861/24 octombrie 2011

încheiat cu dnul Oprea Gheorghe

1) Motivul emiterii actului administrativ cu caracter normativ
            Prin Dovada de partaj nr.1 din data de 15.07.2010 în dosarul de lichidare SC Domco SRL Drobeta Turnu Severin, prin lichidator judiciar Cabinet Individual de Insolvență Popescu Emil dnul. Oprea Gheorghe a dobândit un drept de proprietate următoarele bunuri imobile:

· Hală veche tip șopron, construcție parter, improvizată, construcție pe pereți laterali improvizați în suprafață de 155 m2 cu o valoare de 21981 lei;
· Șopron, schelet prefabricat in suprafață de 36 m2 cu o valoare de 3387 lei;
· Birou maistru, construcție parter, stadiu fizic 60%, în suprafață de 24,52 m. p.cu o valoare de 14067 lei;

· Baracă tip șef fier vechi cu o valoare de 672 lei;

· Împrejmuire elemente prefabricate cu o valoare de 1874 lei.

Toate aceste bunuri sunt amplasate pe un teren concesionat, proprietatea Municipiului Drobeta Turnu Severin, conform Contractului de concesiune nr. 67/1995, a cărei suprafață a fost redusă prin act adițional de la 4832 mp la suprafață de 2029 mp., această din urmă suprafață fiind împrejmuită în totalitate cu elemente din prefabricate din beton, proprietatea concesionarului conform dovezii de partaj menționate.
       În temeiul dispozițiilor art.41 din Legea 50/1991 ca urmare a preluării construcțiilor prin Dovada de partaj nr.1 din data de 15.07.2010  prin Contractul de concesiune nr.861/24 octombrie 2011,  dnul Oprea Gheorghe a dobândit un drept de concesiune pentru o perioadă de 34 de ani  asupra imobilului teren în suprafață de 1014,54 m.p., imobil care este ocupat cu o parte dintre spațiile de producție, hala veche tip șopron în suprafață de 155 m2 fiind amplasată pe  diferența de suprafață de 2194 mp, limitrofă suprafeței de 1014,5 m.p. 
       Ulterior, realizării lucrării de cadastru referitoare la imobilul concesionat, s-a constatat că acesta are o suprafața totală împrejmuită de 3.209 mp și se compune din 1.015 mp identificați cu NC 69742 și respectiv 2.194 mp identificați cu NC 69743.  Cu aceeași ocazie, s-a constatat prin măsurători cu aparate de precizie că suprafața construită a halei tip șopron - 69743-C1 - este de 141 mp și nu 155 mp asa cum este stipulat în dovada de partaj.

       Subliniem că împrejmuirea cu gard confecționat din prefabricate de beton proprietatea solicitantului, este realizată de jur imprejurul celor două loturi, respectiv 1.015 mp NC 69742 și 2.194 mp cu NC 69743.

            Prin Cererea nr. 41747/02.11.2022,  dnul. Oprea Gheorghe, cu domiciliul in Drobeta Turnu Severin, strada Adrian, nr.183A, solicită concesionarea imobilului teren în suprafață de 2.194 mp situat în Drobeta Turnu Severin, Zona Banovița, identificat cu NC 69743 ( adică diferența de teren până la totalul de 3.209 mp), limitrof suprafeței de 1014,54 mp  deținută în concesiune. În acest context, petentul a fost notificat prin Adresa nr.20825/30.05.2022 în vederea achitării sumei de 25.951 lei, reprezentând lipsa de folosință, ulterior aceasta achitând prin chitanțele nr.122536/07.06.2022, 123224/08.06.2022 și 123767/09.06.2022 suma menționată.

            Din  Extrasul de carte funciară nr. 39850/17.10.2022 rezultă că imobilul teren în suprafață de 2.194 mp situat în Drobeta Turnu Severin, Zona Banovița, identificat cu NC 69743 este proprietatea municipiului Drobeta Turnu Severin și face parte din domeniul privat.

            Prin Certificatul de urbanism nr. 1239/17.11.2022  Serviciul Urbanism arată că imobilul teren în discuție este destinat construirii de spații de comert, construcții pentru activități nepoluante conform PUG aprobat prin HCL 219/2010.

           Conform Raportului de evaluare nr.84T/21.11.2022, întocmit de către evaluatorul autorizat A.N.E.V.A.R. ing. Octavian Bordei, valoarea redevenței pentru o perioadă de 49 de ani, plătibilă în 25 de ani cu privire la imobilul teren în suprafață de 2.194 mp situat în Drobeta Turnu Severin, Zona Banovița, identificat cu NC 69743, este de 508.840 lei (102.964 Euro), adică 20.354 de lei/an (4.118,4 Euro/an) .

             Având în vedere situaţia de fapt şi de drept, raportat la dispoziţiile art.362 alin.3 cu trimitere la dispozițiile art.1243 C. Civ., propunem modificarea prin act adițional a obiectului, duratei și cuantumului redevenței Contractului de concesiune nr.861 din 24 octombrie 2011, in sensul includerii si a suprafeței de 2.194 mp din Drobeta Turnu Severin, Zona Banovița, identificată cu NC 69743, termenul fiind de 25 de ani, pentru o redevență de 20.354 lei/an(4.118,4 euro/an).
2)   Schimbări preconizate
       Nu este cazul.
3)   Impactul socio-economic al proiectului de act administrativ normativ
        Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent, pentru funcţionarii Direcţiei Patrimoniu.
4)   Impactul financiar asupra bugetului local,  atât pe termen scurt, pentru anul curent, cât şi pe termen lung 

       Proiectul de hotărâre nu are un efect negativ asupra bugetului local al municipiului Drobeta-Turnu Severin, contravaloarea serviciilor de evaluare, în suma de 600 de lei, urmând a fi recuperată de la concesionar, anterior semnarii actului adițional.
 5)  Efecte ale adoptării hotărârii consiliului local asupra legislatiei în vigoare 
       Nu este cazul.
6)  Consultările efectuate în vederea elaborării proiectului de act administrativ cu caracter  normativ individual
        Nu este cazul.
7)  Activităţi de informare publică privind elaborarea şi implementarea actului administrativ normativ

         Hotărârea consiliului Local va fi adusă la cunoştinţa publicului potrivit procedurii legale, respectiv publicarea pe site-ul www.primăriadrobeta.ro
8)  Implementarea dispozitivului hotărârii

         Ducerea la îndeplinire a dispozitivului hotărârii consiliului local, adoptate, revine Direcţiei Economice şi Direcţiei Patrimoniu.
Viceprimar,                                                           Șef Serviciu Licitații,
                                                                           Contractare și Executări Silite
                     Daniel Cîrjan                                                                  Adrian Ofiţeru

